יעקב סודרי

הרב יעקב רחמים סודרי (1914 – 25 באוקטובר 2002, י"ט בחשוון ה'תשס"ג) היה מוהל, רב הקהילה הספרדית בכפר סבא ורבה של העיר התחתית בחיפה. נולד בצפרו שבמרוקו למימון ולפרסיאדה סודרי, נכדתו של הרב אבא אלבז. בהיותו כבן 6, עלתה המשפחה לארץ ישראל והשתכנה ברובע היהודי בירושלים, שם שימש אביו כגבאי של ישיבת פורת יוסף. בצעירותו למד בתלמוד תורה של העדה המערבית בעיר העתיקה, ובהמשך בישיבת פורת יוסף. הוא השתתף גם במקהלת הישיבה, ולמד את יסודות החזנות אצל הכותב והמלחין אשר מזרחי. בסיום לימודיו הוסמך לרבנות על ידי הראשון לציון הרב יעקב מאיר, והוסמך לשחיטה בידי הרב יהודה הכהן שאקו, ראש השוחטים בירושלים. את הכשרתו כמוהל עבר אצל משה וולך, מייסד ומנהל בית החולים שערי צדק. בשנת 1935 (ה'תרצ"ה) נישא למזל טוב בת שרה והרב אברהם הררי רפול, הם התגוררו בשכונת נחלת שבעה ולאחר מכן ברחוב יפו שבירושלים. בתקופה זו שימש כבעל קורא בבית כנסת סמוך לבית היתומים הספרדי שברחוב יפו. בשנת 1940 (ה'ת"ש) נשלח לכפר סבא בהוראת הרב בן-ציון מאיר חי עוזיאל, כדי להעניק למקומיים שירותי דת, כדוגמת ברית מילה וסידור חופות וקידושין. בשנת 1945 (ה'תש"ה) מונה לשמש כרב העדה הספרדית בכפר סבא, וייסד בו בית כנסת. בשנת 1957 (ה'תשי"ז) עבר להתגורר בחיפה, ושנה לאחר מכן, בשנת 1958 (ה'תשי"ח), נבחר בידי איגוד בתי הכנסת הספרדיים לרב העיר התחתית. במהלך כהונתו בתפקיד זה הוביל התנגדות להפעלת הכרמלית בשבת, וכן העיד בוועדת עציוני שקמה בתגובה לאירועי ואדי סאליב. בשנת 1992 (ה'תשנ"ב) עזב את חיפה ועבר לגור ביישוב קריית יערים. נמנה עם הרבנים החתומים על הצבעה לחזית הדתית בבחירות הראשונות ועל כרוז נגד שירות לאומי בשנת תשל"ב. במשך שנותיו כמוהל, ביצע כ-12,000 בריתות לתינוקות. הלך לעולמו ב-25 באוקטובר 2002. אחותו, תמר, נישאה (בזיווג שני) לרב יהודה צדקה – ראש ישיבת פורת יוסף. בתו שרה נישאה לרב נסים טולדנו. בנו, הרב אברהם סודרי, נישא לפלורה בת הרב יצחק אביחצירא, אברהם הוא מחותנו של הרב עובדיה יוסף (אביה של כלתו יהודית יוסף) ושל הרב מאיר אבוחצירא (בתו נשואה לרב יקותיאל אבוחצירא, בנו של הרב מאיר). בתו דליה נישאה לרב ראובן שרבני. בתו רות נישאה לרב אפרים לניאדו, המכהן כרבה של קהילת 'בית יעקב' בברזיל ובנו של הרב דוד ציון לניאדו. בנו, הרב אליהו סודרי, מנהל מוסדות "יקירי ירושלים", נישא ליפה בת הרב סעדיה לופס שכיהן כמנכ"ל משרד הדתות. אור לנתיבתם – קווים לדמותו ופרקים מחייו של הרב יעקב סודרי ואשתו, תש"ע מפה ומפה, דבר, 17 בפברואר 1958 – ידיעה על הכתרתו של הרב יעקב סודרי לרב חיפה תחתית, באתר עיתונות יהודית היסטורית יוצאי צפון אפריקה בחיפה דורשים מינוי רב לעדתם, הצופה, 8 במאי 1957 טקס הכתרה של הרב יעקב סודרי, הצופה, 17 בפברואר 1958 הרב יעקב סודרי נבחר לרב בחיפה, שערים, 9 באוקטובר 1957 צבי טל, בכל רחבי העיר התחתית של חיפה אין אפילו בית־כנסת אחד לתפילה, חרות, 2 ביוני 1963 מכתב למערכת, על מכת החלוקה, הד-המזרח, 1 בדצמבר 1944 על פעולתיו נגד הפעלת הכרמלית בשבת, שבת הסברה בחיפה למניעת הפעלת הרכבת התחתית בשבתות, הצופה, 20 במרץ 1959 אישור נישואין לבני קהילת בני ישראל ההודים, הזוג מ"בני ישראל" ביקנעם — נישאו, הצופה, 18 ביולי 1962 על השתתפותו בכנס מוהלים, תעודות הסמכה למוהלים, הצופה, 13 בפברואר 1961 על השתתפותו בוועדה נגד המיסיון, נגד פעולות המסיון בצפון, הצופה, 21 בפברואר 1961 על פעילות לרשימת החזית הדתית בכפר סבא - בחזית הדתית המאוחדת, הצופה, 14 בדצמבר 1948, ובחיפה - כנס גבאים בחיפה תומך ברשימה הדתית, הצופה, 25 באוקטובר 1965 על ישיבתו בבית דין, קראי הורשה "לבוא בקהל ישראל" לאחר שגויר כדין, הצופה, 19 בינואר 1966 עדותו בוועדת ואדי סאליב, למרחב, 30 ביולי 1959 מובא בספרו של הרב מנחם מנדל כשר התקופה הגדולה ראו גם, העיר התחתית והרכבת התחתית, הצופה, 20 בפברואר 1958 ראו גם צעדים להגברת הפקוח על המילה, הצופה, 4 בספטמבר 1958 ראו גם, "קרן ילדינו" תערוך מסע הסברה נגד ה"מסיון" בצפון הארץ, חרות, 20 בפברואר 1961 להבנת דבריו ראו אבא חושי בפני ועדת ואדי סאליב, דבר, 4 באוגוסט 1959